open-index/open-wikipedia-markdown huggingface dataset:
קריית המדע והטכנולוגיה על שם המלך עבד אל-עזיז

**קריית המדע והטכנולוגיה על שם המלך עבד אל-עזיז** (בערבית: **مدينة الملك عبد العزيز للعلوم والتقنية**) הוא ארגון, שפועל מריאד שבערב הסעודית והוקם ב-1977 בשם "**המרכז הלאומי הסעודי למדע וטכנולוגיה**, כעבור 8 שנים שונה השם ל"**עיר המלך עבד אל-עזיז למדע וטכנולוגיה**".

## היסטוריה
בשנת 1977 הוקם המרכז הלאומי למדע וטכנולוגיה של סעודיה כארגון מדעי שאחראי לקידום המדע והטכנולוגיה בערב הסעודית, עם חלוף הזמן שונה שם המקום ל"עיר המלך עבד אל-עזיז למדע וטכנולוגיה" וב-1987 הצטרפה עיר המלך למועצה הבינלאומית למדע.

## מכוני ומרכזי הארגון
### מכונים
מתחם המחקר מחולק למכוני המחקר הבאים:
* המכון לחקר אנרגיה אטומית
* המכון לחקר מחשבים ואלקטרוניקה
* המכון נפט ופטרוכימיה
* המכון לחקר אנרגיה
* המכון משאבים ופיתוח
* המכון לאסטרונומיה וגיאופיזיקה
* המכון לחקר החלל

### מרכזים
לארגון יש מרכזי מחקר רבים ושונים, בניהם נמנים:
* מרכז החדשנות של GIS
* המרכז הלאומי לחקר ננוטכנולוגיה
* המרכז הלאומי לרובוטיקה ומערכות חכמות
* המרכז הארצי לחקר מים
* המרכז הלאומי למתמטיקה ופיזיקה
* מרכז פיתוח טכנולוגי
* המרכז הלאומי לאסטרונומיה
* המרכז הלאומי לביוטכנולוגיה
* המרכז הארצי לטכנולוגיות חקלאיות
* המרכז הלאומי לטכנולוגיה סביבתית
* המרכז הארצי להגנת מקרינה
* המרכז הארצי לניהול פסולת רדיואקטיבית
* מרכז המצוינות ליישומים אלחוטיים (בשיתוף פעולה עם אינטל)
* מרכז המצוינות לפיתוח תוכנה (בשיתוף פעולה עם IBM)
* מרכז המצוינות לחלל ואווירונאוטיקה (בשיתוף פעולה עם אוניברסיטת סטנפורד)
* מרכז המצוינות לחקר חיות הבר (בשיתוף פעולה עם רשות חיות הבר הסעודית)
* מרכז המצוינות לננוטכנולוגיה (בשיתוף פעולה IBM)
* מרכז המצוינות לייצור ננוטכנולוגיה (בשיתוף פעולה עם אינטל)
* מרכז המצוינות לננוטכנולוגיה ירוקה (בשיתוף פעולה עם אוניברסיטת קליפורניה בלוס אנג'לס)
* מרכז המצוינות לביונוטכנולוגיה (בשיתוף פעולה עם אוניברסיטת נורת'ווסטרן )
* מרכז המצוינות לננורפואה (בשיתוף פעולה עם אוניברסיטת קליפורניה בסן דייגו)
* המרכז למצוינות בביו-רפואה (בשיתוף פעולה עם בריגהאם אנד וימנ'ס הוספיטל)
* מרכז המזרח התיכון לחיסכון באנרגיה (בשיתוף פעולה עם אינטל)
* מרכז משותף לגנומיקה (בשיתוף פעולה עם האקדמיה הסינית למדעים)

## פרויקטים
התוכנית הלאומית למדע, טכנולוגיה וחדשנות (NSTIP) היא שיתוף פעולה בין עיר המלך עבד אל-עזיז למדע וטכנולוגיה לבין משרד הכלכלה והתכנון הסעודי . תוכנית זו אושרה על ידי מועצת השרים ב-2002. לתוכנית זו חמש עשרה טכנולוגיות אסטרטגיות שיעזרו להתפתחותה העתידית של ערב הסעודית.

### טכנולוגיה גרעינית
ב-1988 החל הארגון לפתח טכנולוגיה גרעינית, בשל כך הארגון פתח את המכון לחקר אנרגיה אטומית, המכון יעזור לערב הסעודית לפתח את האנרגיה גרעינית במדינה, המכון מחולק ל-4 מחלקות שונות, מחלקת הגנה מפני קרינה, מחלקת יישומים תעשייתיים, מחלקת כורים גרעיניים ובטיחות ומחלקת החומרים.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארגונים החברים במועצת המדע הבין-לאומית
קטגוריה:ריאד
קטגוריה:ערב הסעודית: חינוך
קטגוריה:ערב הסעודית: מדע וטכנולוגיה
Mm..Food

***Mm..Food*** בתרגום ישיר לעברית (**ממ…אוכל**) הוא אלבום האולפן החמישי של הראפר הבריטי-אמריקאי אם אף דום. האלבום יצא לאור ב-16 בנובמבר 2004, על ידי חברת התקליטים ריימסיירס אנטרטיינמנט . האלבום הגיע בשיאו למקום ה-17 במצעד האלבומים העצמאיים של הבילבורד, ולמקום התשיעי במצעד אלבומי ה-Heatseekers. שם האלבום, Mm..Food, הוא אנגרמה ל"אם אף דום" (MF Doom).

## ביקורות
*Mm..Food* זכה לשבחים אוניברסליים לאחר צאתו, ולציון ממוצע של 81 מ-Metacritic, בהתבסס על 22 ביקורות. ריאן דומבל מאנטרטיינמנט ויקלי כתב כי "*Mm..Food* מטלטל אינספור מטאפורות אכילות על פעימות קשות, ג'אזיות, תוך שהוא לעולם לא מתגלגל לפרודיה חסרת טעם". דייוויד ג'פריס מ-AllMusic תיאר את האלבום כ"חיוני כמו כל דבר שעשה לפני ולגמרי לא נגע או סיבך מההייפ". ניק סילבסטר מפיצ'פורק תיאר את האלבום כ"ניסיון להיטיב עם ההתנשאות הכמעט פשיסטית של דום להחזיר את תור הזהב של הראפ למרות אובדן התמימות שלו". נתן רבין מ-The A.V. Club כינה את האלבום כ"פסטיש מטורף שנקשר בלולאה סביב אובססיות לאוכל, ספרי קומיקס ונבלי-על" וכתב כי דום הוא "פטור מחוק התשואה המצטמצמת".

בשנת 2012, Stereogum העניק לאלבום את תואר האלבום הטוב ביותר של אם אף דום. בשנת 2015, מגזין NME תיאר אותו כ"אחד מבין 23 אלבומי הקונספט הכי משוגעים ובלתי נשכחים". מגזין קומפלקס כינה את השיר "Rapp Snitch Knishes" מתוך האלבום כ"שיר הראפ ה-22 המצחיק בכל הזמנים".

## רשימת רצועות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומי אם אף דום
קטגוריה:אלבומי קונספט
קטגוריה:אלבומי זהב בארצות הברית
קארין פוליטו

**קארין אלן פוליטו** (באנגלית: **Karyn Ellen Polito**; נולדה ב-11 בנובמבר 1966) היא פוליטיקאית, תובעת ואשת עסקים אמריקאית, שכיהנה כסגנית המושל ה-72 של קהיליית מסצ'וסטס, בשנים 2023-2015. טרם היבחרה לתפקיד סגנית המושל, ייצגה פוליטו בשנים 2001–2011 את מחוז הבחירה ה-11 בבית הנבחרים המדינתי של מסצ'וסטס, מטעם המפלגה הרפובליקנית. פוליטו נבחרה לראשונה לתפקידה בממשלה המדינתית לצד עמיתה למרוץ, צ'ארלי בייקר, במהלך בחירות 2014.

## ביוגרפיה
פוליטו נולדה בעיר שרוסברי (Shrewsbury) שבמסצ'וסטס, והשלימה את לימודיה התיכוניים ב"תיכון המרכזי הקתולי השם הקדוש". זמן קצר לאחר שסיימה לימודי תואר ראשון בבוסטון קולג' בשנת 1988, השלימה פוליטו ב-1991 לימודי תואר שני במשפטים מ"בית הספר ניו אינגלנד למשפטים", השוכן בבוסטון. כתובעת פלילית, פוליטו הייתה שותפה בחברה לפיתוח נדל"ן מסחרי. היא גרה בשרוסברי כל חייה, שם היא מתגוררת עם בעלה, סטיבן מ. רודולָקיס, עורך דין המתמחה בהליכי פשיטת רגל.

את נתיבתה המקצועית בפוליטיקה של ארצות הברית החלה פוליטו כחברה במפלגה הרפובליקנית. במהלך הקריירה הפוליטית שלה הייתה חברה ב"התכנסות העיירה"  בשרוסברי בשנים 1993–2000, וקודם לכן ישבה במועצת האזור לערעורים של העיר בין 1994 ל-1995. כמו כן, בשנים 1995–1998 הייתה חברה העירייה בשרוסברי ונציבת ארגון הלוטו המדינתי של מסצ'וסטס (2000-1999). בשנת 2000 נבחרה פוליטו לחברת בית הנבחרים של מסצ'וסטס כנציגת מחוז הבחירה ה-11 של ווסטר, הכולל בין היתר את עיר הולדתה. היא שירתה בבית הנבחרים במשך עשור בשנים 2001–2011, וזכתה בכל מערכות הבחירות בהן התמודדה ללא התנגדות. ב-1 במרץ 2010, פוליטו הודיעה כי תתמודד על תפקיד הגזבר והאחראי על תשלומי הממשלה (Treasurer and Receiver-General) של מסצ'וסטס. בפריימריז הרפובליקנים נבחרה ללא התנגדות, אך בבחירות כהלליות הפסידה לסטיב גרוסמן, מועמד המפלגה הדמוקרטית.

ב-3 בדצמבר 2013 הכריזה פוליטו כי תתמודד לתפקיד סגן המושל במסצ'וסטס. במקביל, המתמוד המוביל לתפקיד המושל במפלגה הרפובליקנית, צ'ארלי בייקר, תמך במועמדותה. בבחירות המקדימות שהתקיימו בספטמבר 2014 נבחרה ללא התנגדות. בייקר ופוליטו ניצחו בבחירות האמצע ב-2014 וזכו ב-48.40% מקולות הבוחרים. במהלך בחירות 2018 נבחר הצמד בייקר-פוליטו מחדש, והפעם אף הגדילו השניים את כוחם בקרב הבוחרים במסצ'וסטס. בינואר 2023 תמה כהונתה כסגנית המושל.

## עמדות
פוליטו תוארה כ"רפובליקנית מתונה" מבחינה חברתית, שבדרך כלל שמרנית במרבית הסוגיות האחרות. הארגון "On the Issues", מוסד לא-מפלגתי המתעד עמדות של פוליטיקאים שונים על מגוון סוגיות ונושאים, תיאר את פוליטו כ"שמרנית מתונה". לראיה, במהלך הבחירות לנשיאות ארצות הברית 2016 פוליטו לא הצביעה למועומד מפלגתה דונלד טראמפ, ובבחירות 2020 לנשיאות בהן התמודד מחדש מיאנה לתמוך בו. היא תומכת בצמצום מסים, הגבלת קדנציות וביטול מתן פנסיות לנבחרי ציבור, והיא תומכת בזכות להפיל. עם זאת, היא קיבלה דירוגים גבוהים מאיגוד הרובאים הלאומי, וכחברת בית הנבחרים המדינתי ב-2007 תמכה בחיוב לתיקון חוקתי המגדיר נישואין ככזה בין גבר לאישה בלבד. היא גם התנגדה ליוזמת הנשיא טראמפ לבנות חומה בגבול ארצות הברית–מקסיקו.

## קישורים חיצוניים

* 

* ביוגרפיה רשמית, באתר ממשלת מסצ'וסטס 

## הערות שוליים

קטגוריה:אמריקאים ילידי מסצ'וסטס
קטגוריה:אמריקאיות ממוצא איטלקי
קטגוריה:בוגרי בוסטון קולג'
קטגוריה:בוגרות בוסטון קולג'
קטגוריה:סגני מושלי מסצ'וסטס
קטגוריה:חברות המפלגה הרפובליקנית (ארצות הברית)
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
Madvillainy

**Madvillainy** הוא אלבום אולפן משותף של הראפר הבריטי-אמריקאי אם אף דום והמפיק המוזיקלי האמריקאי מאדליב, תחת הכינוי "מאדווילן". האלבום יצא לאור ב-23 במרץ 2004, על ידי חברת התקליטים סטונס ת'רואו רקורדס.

## רקע והפקה
האלבום הוקלט בין השנים 2002–2004. מאדליב יצר את רוב כלי הנגינה במהלך טיול לברזיל בחדרו במלון תוך שימוש בכמויות מינימליות של ציוד: סאמפלר של Boss SP-303 , פטיפון וקלטת. כל שירי האלבום הופקו על ידי מאדליב, למעט השיר "The Illest Villains", שהופק על ידי מאדליב יחד עם דום. ארבעה עשר חודשים לפני צאת האלבום, נגנבה גרסת דמו לא גמורה והודלפה לאינטרנט. הצמד היה מתוסכל והפסיק לעבוד על האלבום, אך דום ומאדליב חזרו אליו לאחר שהוציאו פרויקטים אחרים באופן עצמאי.

## קבלת האלבום
בעוד שהאלבום זכה להצלחה מסחרית מתונה, הוא הפך לאחד האלבומים הנמכרים ביותר של סטונס ת'רואו רקורדס. האלבום הגיע בשיאו למקום ה-179 במצעד הבילבורד 200, ומשך תשומת לב מכלי תקשורת שלא סיקרו בדרך כלל מוזיקת היפ הופ, בהם הניו יורקר. האלבום זכה לשבחים ביקורתיים נרחבים על ההפקה המוזיקלית של מאדליב והליריקה של אם אף דום, ותואר כיצירת מופת על ידי מבקרים רבים. הוא דורג ברשימות האלבום הגדולים בכל הזמנים של מגזינים ואתרים שונים, בהם במקום ה-411 ברשימת האלבומים הגדולים בכל הזמנים של NME ובמקום ה-365 ברשימת 500 האלבומים הגדולים בכל הזמנים של הרולינג סטון. מגזין *Spin* כלל את האלבום במקום ה-123 ברשימת "300 האלבומים הטובים ביותר ב-30 שנים האחרונות (1985-2014), שנערך בשנת 2019.

## רשימת רצועות

## מיקומי שיא
### הוצאה מקורית

### הוצאה מחודשת מ-2014

### כניסות נוספות

## נתוני מכירות

## קישורים חיצוניים

## הערות שוליים

קטגוריה:אלבומי אם אף דום
קטגוריה:אלבומים משותפים
קטגוריה:אלבומי קונספט
קטגוריה:אלבומי כסף בממלכה המאוחדת
Operation: Doomsday

**Operation: Doomsday** הוא אלבום הבכורה של הראפר הבריטי-אמריקאי אם אף דום, המסמל את חזרתו לסצנת ההיפ הופ לאחר פירוק ההרכב KMD . האלבום יצא לאור ב-20 באפריל 1999, על ידי חברת התקליטים פונדל 'אם רקורדס , ויצא מחדש על ידי סאב ורס רקורדס  בשנת 2001 עם רשימת רצועות שונה במקצת. האלבום דורג על ידי מגזינים ואתרים שונים כאחד מאלבומי ההיפ הופ הטובים ביותר בכל הזמנים. גרסה עם מאסטרינג חדש לאלבום יצאה לאור בשנת 2015.

האלבום מכיל דגימות רבות מסדרת הסרטים המצוירים של האנה-ברברה, "Fantastic Four", המבוססת על גיבורי העל של מארוול קומיקס, שרצה בין השנים 1967–1968.

## הוצאה
ב-16 בדצמבר 2010 הוכרז כי *Operation: Doomsday* ייצא מחדש בשנת 2011. עטיפת ההוצאה המחודשת עוצבה על ידי ג'ייסון ג'אגל, שעיצב את העטיפה של האלבום *[[Mm..Food]]*. דווח כי היו בעיות רישוי בעטיפה המקורית, שעוצבה על ידי אמן הגרפיטי המפורסם Keo X-Men, שגרמה לבעיות בהוצאה המחודשת. חברת התקליטים "סתונס ת'רואו רקורדס" הצהירה כי דום עובד על רשימת רצועות להוצאה מחודשת.

## קבלה ביקורתית ומורשת
בביקורת למהדורה המחודשת בשנת 2011, מגזין The A.V. Club טען כי מאז צאתו הראשונית, *Operation: Doomsday* "זכה למעמד מיתי; אגדתו גדלה ביחס לחוסר דמינותה היחסית, ולעליית דום לאלילות פולחן".

פיצ'פורק תיאר את האלבום כ"יצירה החמה והמיטיבה ביותר של דום, כמעט לגמרי מדממת מהחומר הכועס יותר שיציינו מהדורות עתידיות". בסקירתם על המהדורה מחודשת מ-2011, טענו כי את האלבום "חובה לשמוע בכל פורמט".

במלאת 20 שנה לאלבום, מגזין Stereogum תיאר אותו כ"עבודה מרתקת ביותר, כמעט לגמרי מדממת של כישרונו הגולמי [של דום] כראפר ומפיק, כמו גם סיפור מוצא מרתק עבור הפופולרי מבין האלטר-אגוים הרבים שלו".

בכתיבה לשירות הסטרימינג טיידל, דילן גרין ודונה-קלייר צ'סמן כינו את האלבום כ"שרטוט לכל הראפ העצמאי", תוך ציון "דוגמאות הקריקטורה המאובקות שלו", הפקת הלו-פיי ו"זרם התודעה הזורם" בפרט.

### דירוגים

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-1999
קטגוריה:אלבומי אם אף דום
אוהד מילשטיין

**אוהד מילשטיין** (נולד ב-2 בנובמבר 1973) הוא במאי סרטי תעודה, מרצה במחלקה לאמנויות המסך בבצלאל.
## ביוגרפיה
מילשטיין, יליד אילת, למד לתואר ראשון בקולנוע באוניברסיטת תל אביב בין 1996 ל-2000, ולתואר שני באומנות וצילום, בין 2003 ל-2005, באקדמיה לאמנות ולעיצוב בצלאל. הוא החל את דרכו כצלם קולנוע וטלוויזיה. בשנת 2008 החל ביצירת סרטים תיעודיים, בעלי דגש אסתטי-צורני. את סרטיו הוא מפיק, מצלם עורך ומביים בעצמו. סרטיו זכו לחשיפה ופרסים בפסטיבלים ישראליים ובינלאומיים.

מתגורר בתל אביב.

## פילמוגרפיה

## קישורים חיצוניים

* 
* 
* 
* 
* 
* 
* 
* 
* 
* 

קטגוריה:במאי קולנוע ישראלים
קטגוריה:צלמים ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:סגל בצלאל
קטגוריה:אילת: אישים
קטגוריה:זוכי פרס אופיר: במאים
קטגוריה:ישראלים שנולדו ב-1973
סטונס ת'רואו רקורדס

**סטונס ת'רואו רקורדס** (באנגלית: **Stones Throw Records**) היא חברת תקליטים עצמאית אמריקאית, המבוססת בלוס אנג'לס. בהנחיית המייסד פינוט באטר וולף, סטונס ת'רואו הוציאה מוזיקה החל מהיפ הופ ועד רוק פסיכדלי. מגזין LA Weekly תיאר את החברה כ"ניסוי מתפתח לנצח", בסיקור לרגל חגיגות 20 שנה להיווסדה.

## היסטוריה
כריס מאנאק, הידוע בשם "פינוט באטר וולף", הקים את סטונס ת'רואו בשנת 1996, כאמצעי להוצאת מוזיקה שהקליט בעבר עם הראפר שנפטר לאחר מכן צ'ארלס אדווארד היקס ג'וניור, המכונה "כריזמה". היקס ומאנאק נפגשו בשנת 1989 בגיל 16 ו-19 בהתאמה, והחלו לשתף פעולה כצמד בשם "כריזמה ופינוט באטר וולף". הצמד הוציא קלטת פורומו אחת של "Red Light Green Light" באמצעות הוליווד בייסיק, חברת בת של הוליווד רקורדס. שיתוף הפעולה שלהם נקטע בשנת 1993, כאשר היקס נורה באורח אנוש בגזירת מכוניות בגיל 20. ההוצאה הראשונה של סטונס ת'רואו, "My World Premiere" של כריזמה ופינוט באטר וולף, יצאה שלוש שנים לאחר מכן.

הלייבל הוציא תקליטי היפ הופ רבים ובהם *[[Madvillainy]]*, האלבום עטור השבחים של מאדליב ואם אף דום תחת הכינוי "מאדוילני" משנת 2004, ו-*Donuts* של ג'יי דילה משנת 2006. בשנת 2014 יצא סרט תיעודי בשם *Our Vinyl Weighs a Ton: This is Stones Throw Records*. הסרט, בבימויו של ג'ף ברודוויי, הציג את התפתחות הלייבל, החל משיתוף הפעולה הראשוני בין היקס למאנאק ועד להשפעת סטונס ת'רואו על ההיפ הופ שבמיינסטרים. אמנים כמו קניה וסט וקווסטלאב מופיעים בסרט התיעודי ומציעים המלצות.

בפברואר 2018 הוכרז כי "רדאיי דיסטריבושן" שבקרוליינה הצפונית הפכה למפיצה של סטונס ת'רואו.

## קישורים חיצוניים
* 

## הערות שוליים

קטגוריה:היפ הופ: חברות תקליטים
עמיחי שטיין

**עמיחי שטיין** (נולד ב-8 ביולי 1985) הוא עיתונאי ישראלי המשמש כתב לענייני דיפלומטיה ופרויקטים מיוחדים ב-I24NEWS וכתב במקור ראשון.

## ביוגרפיה
שטיין נולד וגדל בשכונה הדתית-הלאומית קריית שמואל בחיפה. למד בישיבת בני עקיבא פרחי אהרון ובישיבת ההסדר אורות שאול. בעל תואר ראשון במשפטים מהקריה האקדמית אונו.

הוא החל את דרכו ברשות השידור ב-2009 והיה תחקירן בתוכנית של חדשות הערב עם גאולה אבן-סער בערוץ הראשון כ-5 שנים. מ-2014 היה כתב טכנולוגיה וכתב חוץ, ומ-2018 החל להיות כתב לצידה של גילי כהן ומתמקד בסיקור יחסי החוץ של ישראל ומשרד החוץ.

ב-4 בדצמבר 2024 הודיע כי הוא עובר מהתאגיד לערוץ i24NEWS.

### חיים אישיים
שטיין נשוי למיכל ולהם ארבעה ילדים. הם מתגוררים בתקוע.

## קישורים חיצוניים

* עמיחי שטיין במקור ראשון

## הערות שוליים

קטגוריה:בוגרי ישיבת פרחי אהרון
קטגוריה:בוגרי ישיבת אורות שאול
קטגוריה:בוגרי הקריה האקדמית אונו: משפטים
קטגוריה:כתבים ישראלים
קטגוריה:סגל מקור ראשון
קטגוריה:סגל תאגיד השידור הישראלי - כתבי כאן חדשות
קטגוריה:עיתונאים ישראלים
קטגוריה:תקוע: אישים
קטגוריה:ישראלים שנולדו ב-1985
Staraya derevnya

**Staraya derevnya** הוא הרכב מוזיקה ניסיונית שקיים מאז 1994. ההרכב נקרא על שם .
לדברי , היצירות הרב-שכבתיות של ההרכב בנויות על אווירה פסיכדלית ודומות יותר לדימויים נעים מאשר לשירים. בהופעות החיות של ההרכב המוזיקה מנוגנת בחושך, במטרה למקד את תשומת הלב של הקהל לעבודות האנימציה שמאולתרות תוך כדי הנגינה ומוקרנות יחד עם המוזיקה.

## דיסקוגרפיה
### אלבומי אולפן
* (1999, רימסטרינג 2009) *Экспедиция*
* (2011) *From inside the log*
* (2016) *Kadita sessions*
* (2020) *Still life with apples*, בשיתוף עם Hans Grusel's Krankenkabinet
* (2020) *Inwards opened the floor. *
* (2022) *Boulder blues*
* (2025) *Garden window escape*

### אלבומי הופעה
* (2018) *Live at Cafe Oto 13.10.17*
* (2020) *Oto / Tusk*
* (2023) *Blue forty-nine*

### אוספים
* (2011) *Сеть-5 Альмагест*
* (2013) *Gnashing of the teeth of time*
* (2016) *Utterances*
* (2017) *A view from a hill*
* (2022) *Forgot what was important*

### סינגלים
* (2007) *Onelegged*
* (2008) *I'm thicket*

## קישורים חיצוניים
* 

## הערות שוליים

קטגוריה:להקות רוק פסיכדלי
קטגוריה:להקות רוק ישראליות
קטגוריה:להקות פולק ישראליות
קטגוריה:להקות בריטיות
קטגוריה:הרכבים מוזיקליים מתל אביב
קטגוריה:להקות שהוקמו בשנת 1994
ליגת המשנה הסרבית בכדורסל

**ליגת המשנה הסרבית בכדורסל** (בסרבית: **Друга мушка лига Србије**) היא ליגת הכדורסל המקצוענית השנייה בחשיבותה בליגות הכדורסל בסרביה.
הליגה משחקת תחת חוקי הכדורסל של פיב"א. הליגה נוסדה ב-2006 עם הקמת ליגת העל הסרבית לאחר פיצול הליגות היוגוסלביות.
## מבנה הליגה
### 2006/07 עד 2019/20
הליגה הורכבה מכ-14 קבוצות ששיחקו בליגה אחת בשיטה של שני סבבים וצמד משחקים כנגד כל אחת מקבוצות הליגה כ-26 משחקים בסך הכל, בסיום שני הסבבים, הקבוצות במקומות 1 ו-2 העפילו לליגה הראשונה, והקבוצות שסימו במקומות 11–14 נשרו לליגה השלישית האזורית.

בעונת 2019/20 לא היו יורדות עקב עצירת הליגה בעקבות מגפת הקורנה, 3 הקבוצות שסיימו במקומות הראשונים העפילו לליגה הראשונה.
### 2020/21-כיום
הליגה מורכבת מכ-16 קבוצות המשחקות בשני בתים אזורים של 8 קבוצות. בכל בית כל קבוצה משחקת צמד משחקים בשני סבבים נגד כל אחת מקבוצות הבית, כ-14 משחקים בסך הכל, בסיום שני הסיבובים, 4 הקבוצות הראשונות בכל בית מעפילות לבית העליון, בעוד 4 האחרונות יורדות לבית התחתון. גם בשלב הבתים השני, הן העליון והן התחתון השיטה זה וכל קבוצה נפגשת עם כל לצמד משחקים, כאשר בסיום העונה שתי הקבוצות שסיימו במקומות 1 ו-2 בבית העליון מעפילות לליגה הראשונה, בעוד 4 הקבוצות שסיימו אחרונות בבית התחתון נושרות לליגה השלישית האזורית.
## קבוצות הליגה
עונת 2020/21
### הבית הצפוני

### הבית הדרומי

## אלופת הליגה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרביה: כדורסל
קטגוריה:תחרויות ספורט בסרביה
Your New Boyfriend

"**Your New Boyfriend**" (**החבר החדש שלך**) הוא הסינגל השישי של הזמר-יוצר, היוטיובר, והסטרימר ויל גולד, הידוע יותר ברשת בשם וילבור סוט (באנגלית: Wilbur Soot). השיר יצא ב-11 בדצמבר 2020, והופיע במקום ה-100 במצעד הסינגלים הבריטי של אמצע השבוע, שפורסם על ידי חברת המצעדים הרשמית, במשך השבוע של 14 בדצמבר. הוא הופיע לראשונה במקום ה-83 במצעד הסינגלים הבריטי ב-18 בדצמבר 2020, ואחר כך הגיע לשיאו במקום ה-65 ב-8 בינואר 2021.

## רקע, הוצאת השיר וביקורת
"Your New Boyfriend" הוא השיר האחרון בטרילוגיית השירים שלו על דמותו המוקדית, Lonely Boy (בתרגום חופשי: בן בודד), שמאוהב באי-גירל. שני השירים הקודמים בטרילוגיה, "I'm in Love with an E-Girl" ו"Internet Ruined Me", היו שניהם בסגנון דומה ל"Your New Boyfriend". השיר הציג קולות רקע של המוזיקאית החברה, Chevy.

"Your New Boyfriend" הושמע בתצוגה מקדימה ביולי 2020, בערוץ ה-Twitch של היוטיובר והסטרימר, TommyInnit, ויצא רשמית ב-11 בדצמבר 2020. השיר צבר למעלה מ-500,000 צפיות ביוטיוב כשעתיים לאחר צאתו, ובמהרה לאחר מכן החל לטרנד בטוויטר בארצות הברית. השיר כלל אזכור לזמר-יוצר ג'ייסון דירולו, שגרם לחלק מהאנשים "לטעון" בצחוק כי השיר הוא "המנון ביסקסואלי", בגלל שורה מהסינגל של דרולו, "Get Ugly", שמושמע לעיתים קרובות בטיקטוק בסרטונים של יציאה מהארון.

הסינגל נכנס למצעד הסינגלים בבריטניה במקום ה-100 ב-14 בדצמבר, ובהמשך הופיע רשמית במצעד הסינגלים בבריטניה במקום ה-83 בשבוע של 18 בדצמבר. השיר עזב את המצעד בשבוע שלאחר מכן, אך מאוחר יותר הופיע שוב במקום ה-65 בשבוע של 8 בינואר 2021. הסינגל הופיע גם במצעד הסינגלים העצמאי של בריטניה, שם הגיע לשיאו במקום ה-10, ומצעד ההורדות לסינגלים בבריטניה, שם הגיע לשיאו במקום ה-70. בשל הפופולריות של השיר, גולד הופיע במצעד האמנים העולים של בילבורד במקום ה-46 בשבוע של 26 בדצמבר 2020. בעקבות הופעתו של גולד במצעד האמנים העולים, "Your New Boyfriend" נכנס למצעד העולמי LyricFind, שפורסם גם על ידי בילבורד, והגיע בו למקום ה-2 בשבוע של 2 בינואר 2021. רולינג סטון דיווחו כי גולד מכר 9.6 מיליון עותקים בחודש דצמבר, שאותן ייחסו ל"Your New Boyfriend".

## וידאו קליפ
הווידאו קליפ של השיר הועלה ליוטיוב באותו יום בו יצא השיר. הסרטון מציג את דמותו המוקדית, Lonely Boy (בגילומו של גולד), בסביבת משרדים, כשהוא שר על מורת רוחו מהחבר חדש, הקרוי ג'ארד, של סטרימרית ב-Twitch. הסרטון כולל מספר התייחסויות לתרבות הפופולרית, כמו תמונת הפרופיל בגוגל של Lonely Boy היא של דמות אנימה גברית עצובה. בסרטון, שמה של הסטרימרית מופיע על המסך כ"פנדורה ברייתווייט", שמה של דמות בדיונית בסדרת ספרי אדריאן מול מאת סו טאונסנד.

## אנשי צוות
קרדיטים שהותאמו מיוטיוב:
* ויל גולד - כותב שירים, מפיק, שירה, פסנתר, תופים, גיטרות
* שבי (Chevy) - שירת גיבוי
* דמיטרי ליסנקו - בס
* אייזק ביר - חצוצרות

## מיקומי שיא

## קישורים חיצוניים

* 

## הערות שוליים

קטגוריה:מוזיקת אינדי
דמטריוס הכרונוגרף

**דמטריוס הכרונוגרף** (ביוונית: **Δημήτριος**) היה מחבר כרוניקות (היסטוריון) יהודי בסוף המאה ה-3 לפנה"ס, שחי כנראה באלכסנדריה וכתב ביוונית קוינה.
הוא המחבר היהודי הראשון הידוע במצרים.

## על עבודתו
הטקסט של דמטריוס אבד כמעט לגמרי ורק קטעים (פרגמנטים) בודדים שרדו בטקסטים העתיקים הבאים: "הכנה לבשורה" של אוסביוס מקיסריה, "סטרומטה" של קלמנס מאלכסנדריה ובציטוטים מהספר "על יהודים" של ההיסטוריון אלכסנדר פוליהיסטור, המופיעים אצל אוסביוס.

מן האורתוגרפיה של שמות פרטיים ומן הביטויים שונים השתמש, ברור כי דמטריוס השתמש בתרגום השבעים של התורה ליוונית. חיבורו של דמטריוס הוא החיבור הראשון הידוע לנו שעשה שימוש בתרגום השבעים. לצורך קביעת תאריכים מסוימים הוא הסתמך על הפרשנות המקראית שהייתה בשימוש בקרב יהודי ארץ ישראל. יוסף בן מתתיהו השתמש בכרוניקות של דמטריוס עבור חיבורו "קדמוניות היהודים" ואימץ את השיטה הכרונולוגית שלו.

דמטריוס אינו אפולוגטיקן במובן המקובל: הוא מתמקד בעיקר בכרונולוגיה פטריארכלית, ואינו עוסק בעניינים תאולוגיים.

## הפרגמנטים
ישנם שישה קטעים הנחשבים בדרך כחלק מיצירתו של דמטריוס. פרגמנט קצר ראשון עוסק בהקרבת יצחק ().
פרגמנט שני הוא הארוך ביותר שיש בידינו ועוסק בתולדות יעקב מהגירתו אל מסופוטמיה ועד מותו. דמטריוס מנסה לבסס את הכרונולוגיה המקראית ומספק תאריך לכל אירוע בחיי יעקב, ואף קובע את השנה והחודש בהם נולד כל אחד מילדיו של יעקב. הקטע מסתיים באילן היוחסין של לוי עד לידת אהרן ומשה.

פרגמנט שלישי מקורו בתולדות משה, והוא שם דגש על אילן היוחסין של יתרו במטרה להראות כי צפורה, אשתו של משה, הייתה צאצאית של אברהם וקטורה. הפרגמנט הרביעי מספק תיאור של המתקת המים של מרה (). הפרגמנט החמישי הוא קצר מאוד ועוסק בכלי הנשק של בני ישראל אחרי צאתם ממצרים.

פרגמנט שישי השתמר על ידי קלמנס מאלכסנדריה, המציין את שם חיבורו של דמטריוס: "על מלכי יהודה" (Περὶ τῶν ἐν τῇ Ἰουδαίᾳ Βασιλέων). קטע זה מנסה לקבוע במדויק את תקופת גלותם של עשרת השבטים, ואת זו של שבטי יהודה ובנימין עד המלך תלמי הרביעי פילופטור, שבזמן מלכותו במצרים דמטריוס כפי הנראה חי.

## לקריאה נוספת
* Bickerman, Elias J., The Jewish historian Demetrios, In: *Christianity, Judaism and Other Greco-Roman Cults*, III (1975) pp. 72–84

## קישורים חיצוניים
* על דמטריוס הכרונוגרף, באתר EarlyJewishWritings 
* הפרגמנטים מתוך יצירתו של דמטריוס בתרגום לאנגלית

## הערות שוליים

קטגוריה:מחברים כותבי יוונית
קטגוריה:היסטוריונים מן העת העתיקה
קטגוריה:היסטוריונים יהודים מצרים
קטגוריה:יהודי אלכסנדריה התלמיית
קטגוריה:אישים שחיו במאה ה-3 לפנה"ס
Big (שיר של ריטה אורה ואיימנבק)

"**Big**" (בעברית: "**גדול**") הוא סינגל שהוקלט על ידי הזמרת-יוצרת הבריטית ריטה אורה יחד עם התקליטן הקזחי איימנבק בהשתתפות הדי ג'יי הצרפתי דייוויד גטה והראפר האמריקאי גאנה. השיר יצא לאור ב-12 בפברואר 2021, כסינגל ראשון מתוך המיני-אלבום *[[Bang (מיני-אלבום של ריטה אורה ואיימנבק)|Bang]]*, על ידי חברת התקליטים אטלנטיק רקורדס.

## רקע וכתיבה
בשיחה על המיני-אלבום אמר איימנבק, "זה יהיה פרויקט שיתופי גלובלי הכולל כמה מהאמנים והמפיקים האהובים עלי. זה היה ממש כיף לעבוד איתם על הפרויקט בצורה כה יצירתית. הפרויקט הפגיש אותנו לא רק באופן יצירתי אלא גם באופן אישי. וזו הייתה חוויה נהדרת." בהצהרה אמרה אורה כי "כשהתחלנו את הפרויקט הזה חיפשנו באמת לפתח קשרים יצירתיים עם אמנים אחרים. שיתוף פעולה עם איימנבק היה חוויה ייחודית באמת, היו לנו פגישות באמצעות זום כדי לדון במוזיקה והיינו צריכים להשתמש במתרגמים. כמו כן, כך שבאמת היינו צריכים להסתגל לדרך הקלטה חדשה. מדהים עד כמה הטכנולוגיה אפשרה לחיבור שלנו לזרוח."

## וידאו קליפ
הווידאו קליפ הנלווה שצולם לשיר הועלה לערוץ היוטיוב של דייוויד גטה ב-12 בפברואר 2021, בסמוך לצאתו כסינגל. בקליפ מופיעה אורה בתלבושת אלבנית.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ריטה אורה
קטגוריה:שירי דייוויד גטה
קטגוריה:שירי גאנה
קטגוריה:שירים באנגלית
קטגוריה:שירים שהופקו על ידי דייוויד גטה
קטגוריה:וידאו קליפים שצולמו בבולגריה
קטגוריה:סינגלים בהוצאת אטלנטיק רקורדס
Fallen Angel

"**Fallen Angel**" (בעברית: "**מלאך נופל**") הוא סינגל שהוקלט על ידי הזמר-יוצר הנורווגי TIX. לשיר שתי גרסאות, גרסה נורווגית שיצאה ב-14 בינואר 2021 וגרסה אנגלית שיצאה ב-19 בפברואר 2021.

## רקע
ב-11 בינואר 2021, רשות השידור הנורווגית (NRK) הכריזה כי השיר ישתתף בגמר הקדם הנורווגי לאירוויזיון 2021, המלודי גרנד פרי. ב-20 בפברואר 2021, השיר בוצע על ידי TIX בגמר הקדם הנורווגי לאירוויזיון. השיר זכה עם 380,033 הצבעות.

## באירוויזיון
ב-18 במאי 2021, TIX ביצע את השיר בחצי הגמר של התחרות. בתום ההצבעות, הגיע למקום העשירי עם 115 נקודות. ב-22 במאי, בגמר התחרות, הגיע TIX למקום ה-18 עם 75 נקודות.

## מיקומי שיא

## רשימת השמעה

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי נורווגיה באירוויזיון
קטגוריה:שירים באנגלית
קטגוריה:שירים על מלאכים
קטגוריה:סינגלים שהגיעו למקום הראשון בנורווגיה
TIX

**אנדראס האוקלנד** (בנורווגית: **Andreas Haukeland**; נולד ב-12 באפריל 1993), הידוע בשם הבמה שלו **TIX**, הוא זמר-יוצר ומפיק מוזיקלי נורווגי, אשר לוקה בתסמונת טורט.

## קריירה
אלבומו הראשון של טיקס *Dømt og berømt* הגיע מקום השני במצעד האלבומים הנורווגי. TIX כתב את השיר של הזמרת אווה מקס, "Sweet but Psycho" ואת השיר של הזמר פלו ריידה, "Time Time".

סינגל הבכורה של הזמר, "Shotgun", יצא ב-2018 והגיע למקום החמישי מצעד הסינגל הנורווגי. TIX הגיע שלוש פעמים לראש המצעד עם השיר "Jeg vil ikke leve", "Kaller på deg" ו-"Karantene".

ב-20 בפברואר 2021, TIX זכה במלודי גרנד פרי 2021, עם השיר "Fallen Angel", ונבחר לייצג את ארצו באירוויזיון. ב-18 במאי 2021, TIX ביצע את השיר בחצי הגמר של התחרות. בתום ההצבעות, הגיע למקום העשירי עם 115 נקודות. ב-22 במאי, בגמר התחרות, הגיע TIX למקום ה-18 עם 75 נקודות.

## דיסקוגרפיה
### אלבומים

### סינגלים

## קישורים חיצוניים

* 

## הערות שוליים

קטגוריה:זמרים-יוצרים
קטגוריה:זמרים נורווגים
קטגוריה:מפיקים
קטגוריה:משתתפי מלודי גרנד פרי
קטגוריה:משתתפי אירוויזיון 2021
קטגוריה:נציגי נורווגיה באירוויזיון
קטגוריה:זוכי פרס ברברה דקס
קטגוריה:אנשים עם תסמונת טורט
קטגוריה:נורווגים שנולדו ב-1993
קטגוריה:אמנים הידועים בשם במה
Dark Side (שיר של בליינד צ'אנל)

"**Dark Side**" (בעברית: "**צד אפל**") הוא סינגל שהוקלט על ידי להקת הרוק הפינית בליינד צ'אנל. השיר יצא לאור ב-21 בינואר 2021. ב-20 בפברואר 2021, השיר זכה בקדם הפיני לאירוויזיון 2021, ונבחר לייצג את פינלנד באירוויזיון.

## רקע
בראיון לאתר "Wiwibloggs", סולן הלהקה סיפר כי הלהקה כתבה את השיר על מנת להראות לעולם שגם אם החיים קשים ואפלים, תמיד אפשר ליהנות מהם. השיר הוחשב לשיר הפוטנציאלי לזכייה בקדם הפיני.

## באירוויזיון
ב-20 במאי 2021, הלהקה ביצעה את השיר בחצי הגמר השני של התחרות, והגיעה למקום החמישי עם 234 נקודות. ב-22 במאי, בגמר התחרות, הגיעה הלהקה למקום השישי עם 301 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי פינלנד באירוויזיון
קטגוריה:שירים באנגלית
קטגוריה:שירי רוק אלטרנטיבי
קטגוריה:סינגלים שהגיעו למקום הראשון בפינלנד
בליינד צ'אנל

**בליינד צ'אנל** (באנגלית: **Blind Channel**) היא להקת רוק פינית, המונה שישה חברים. הלהקה נוסדה בשנת 2013 כלהקת רוק אלטרנטיבי, ומשנת 2020 הלהקה מכנה את סגנון המוזיקה שלה כ"פופ אלים". הלהקה הוציאה לאור שלושה אלבומים. בשנת 2018, הלהקה זכתה בפרס "אמה-גאלה" ללהקת הרוק הטובה ביותר.

## קריירה
בשנת 2014, הלהקה השתתפה בפסטיבל ואקן, אחד מפסטיבלי ההבי מטאל הגדולים בעולם. באותה השנה, הלהקה חתמה חוזה הקלטות עם חברת התקליטים "ראנקה קוסטאנוס". באוקטובר 2015, הלהקה פרסמה כי הם החלו לעבוד על אלבום בכורתם, ובפברואר 2016, הודיעו על סיום הקלטות האלבום. הסינגל הראשון מתוך האלבום, "Unforgiven", יצא לאור ביוני 2015. האלבום יצא לאור ב-1 באוקטובר 2016, וזכה לביקורות חיוביות מטעם מבקרי מוזיקה פינים. ביוני 2016, בליינד צ'אנל והלהקה הקנדית סימפל פלאן יצאו לסיבוב ההופעות משותף בפינלנד וב.

בדצמבר 2017, הלהקה הודיעה כי אלבומה השני צפוי לצאת בשנת 2018. הסינגל הראשון מתוך האלבום, "Sharks Love Blood", יצא לאור באוקטובר 2017. האלבום יצא רשמית באפריל 2018. לאחר צאת האלבום, הלקה יצאה לסיבוב ההופעות הראשון שלה (כלהקה המובילה) בפינלנד ובאירופה.

בנובמבר 2018, בליינד צ'אנל הוציאו את הסינגל הראשון שלהם מתוך אלבומם השלישי, "Over My Dead Body". האלבום, *Violent Pop*, יצא באפריל 2019. באוקטובר 2020, אלכס מטסון הצטרף ללהקה כנגן סינתיסייזר וכלי הקשה, וכהמפיק המוזיקלי שלה. בינואר 2021, רשות השידור הפינית פרסמה כי בליינד צ'אנל יתחרו בקדם הפיני לאירוויזיון 2021. ב-20 בפברואר 2021, הלהקה זכתה בקדם הפיני, עם השיר "Dark Side", ונבחרה לייצג את ארצם באירוויזיון. ב-20 במאי 2021, הם ביצעו את השיר בחצי הגמר השני של התחרות, והגיעה למקום החמישי עם 234 נקודות. ב-22 במאי, בגמר התחרות, הגיעה הלהקה למקום השישי עם 301 נקודות.

## דיסקוגרפיה
### אלבומים
* 2016: *Revolutions*
* 2018: *Blood Brothers*
* 2020: *Violent Pop*

## קישורים חיצוניים

* 

## הערות שוליים

קטגוריה:שישיות מוזיקליות
קטגוריה:להקות בנים
קטגוריה:להקות פיניות
קטגוריה:משתתפי אירוויזיון 2021
קטגוריה:נציגי פינלנד באירוויזיון
קטגוריה:להקות שהוקמו בשנת 2013
Maps (שיר של לזלי רוי)

"**Maps**" (בעברית: "**[[מפה|מפות]]**") הוא שיר שהוקלט על ידי הזמרת האירית לזלי רוי. השיר יצג את אירלנד באירוויזיון 2021.

## רקע
ב-5 במרץ 2020, רשות השידור האירית הכריזה כי רוי נבחרה לייצג את אירלנד באירוויזיון 2021, עם השיר "Story of My Life". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-17 בדצמבר רשות השידור האירית הודיעה כי רוי תייצג את אירלנד גם באירוויזיון 2021. ב-19 בפברואר 2021, נחשפה כותרת השיר, "Maps". ב-26 בפברואר 2021, השיר יצא באופן רשמי.

## באירוויזיון
ב-18 במאי 2021, רוי ביצעה את השיר בחצי הגמר הראשון של התחרות וכשלה להעפיל לגמר, לאחר שהגיעה למקום ה-16 והאחרון עם 20 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי אירלנד באירוויזיון
קטגוריה:שירים באנגלית
אריאלה לבנשטיין

**אריאלה לבנשטיין** (נולדה ב-5 ביולי 1940) היא פרופסור אמריטה בחוג לגרונטולוגיה של הפקולטה למדעי הרווחה והבריאות באוניברסיטת חיפה ולשעבר נשיאת המכללה האקדמית עמק יזרעאל. כלת פרס ישראל בתחום חקר העבודה הסוציאלית וחקר הקרימינולוגיה לשנת ה'תשפ"א.

## ביוגרפיה
לבנשטיין נולדה בתל אביב לשרה ובנימין טטרסקי. 

בשנת 1958 התגייסה לצה"ל ושירתה בשלישות הראשית ברמת גן ובמקביל החלה בלימודי ערב בקרימינולוגיה בשלוחת האוניברסיטה העברית בתל אביב (לימים אוניברסיטת תל אביב). בשנת 1960, עם סיום השירות, ואחרי שקיבלה תעודה בלימודי קרימינולוגיה, נרשמה ללימודים באוניברסיטה העברית בירושלים בחוג לסוציולוגיה ולמדה גם במכון לקרימינולוגיה בראשות פרופ' ישראל דרפקין. 

היא בעלת תואר שני במנהל ציבורי מאוניברסיטת ניו יורק. את התזה כתבה על מוסדות לנערות עברייניות, תוך כדי עבודה במוסדות אלו. בשנת 1980 קיבלה תואר דוקטור בסוציולוגיה מהאוניברסיטה העברית בירושלים, על עבודה שכותרתה "דפוסי התמודדות של משפחות אסירים במצבי מעבר : תוצאות אישיות וחברתיות".

בשנות ה-70 הצטרפה כמרצה לסגל האקדמי של בית הספר לעבודה סוציאלית של אוניברסיטת חיפה, והתקדמה לדרגת פרופסור מן המניין. היא הקימה באוניברסיטה את המרכז לחקר ולימוד הזקנה ואת החוג לגרונטולוגיה. לאחר פרישתה כפרופסור אמריטה, כיהנה בשנים 2013–2016, כנשיאת המכללה האקדמית עמק יזרעאל.

בשנת 2008 הוענק לה פרס רוזלי וולף מהאגודה הבין לאומית למניעת הזנחה והתעללות בזקנים. הוענק לה גם פרס מפעל חיים מטעם האגודה הישראלית לגרונטולוגיה, והיא עמית כבוד של האגודה האמריקאית לגרונטולוגיה.

בשנת 2021 הוכרזה ככלת פרס ישראל בחקר העבודה הסוציאלית והקרימינולוגיה. בנימוקי ועדת הפרס נאמר:
:"פרופ' לבנשטיין היא דמות ייחודית המשלבת ידע בעבודה סוציאלית, קרימינולוגיה וגרונטולוגיה. פרופ' לבנשטיין הייתה חלוצה בחקר הזיקנה לאחר שזיהתה כבר לפני עשרות שנים את אחד האתגרים של המאה ה-21 והוא התמודדות אוכלוסיית הגיל השלישי והאוכלוסייה הכללית בכלל עם העלייה בתוחלת החיים. היא הייתה חלוצה בעריכת מחקרים מדעיים בהקשרים חברתיים של איכות חיי הזקנים ומשפחותיהם בחברה, ובסוגיית התעללות והזנחת זקנים. יחסים בינדוריים במשפחה והדרת זקנים."

## חיים אישיים
נשואה לעמי לבנשטיין ולזוג 3 ילדים, ו10 נכדים.

## קישורים חיצוניים

* 
* 
* Ariela Lowenstein, Israel, National Initiative for the Care of the Elderly 
* 

## הערות שוליים

קטגוריה:סוציולוגים ישראלים
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת חיפה: מדעי הרווחה והבריאות
קטגוריה:זוכות פרס ישראל
קטגוריה:סגל המכללה האקדמית עמק יזרעאל
קטגוריה:נשיאי מכללות בישראל
קטגוריה:ישראליות זוכות פרסים: מדע וטכנולוגיה
קטגוריה:זוכי פרס ישראל
קטגוריה:זוכי פרס ישראל לקרימינולוגיה
קטגוריה:זוכי פרס ישראל לשנת 2021
קטגוריה:ישראליות שנולדו ב-1940
קטגוריה:ישראלים שנולדו ב-1940
פטר פלאצר

**פטר פלאצר** (בגרמנית: **Peter Platzer**; 29 במאי 1910 – 13 בדצמבר 1959) היה כדורגלן אוסטרי, ששיחק בעמדת השוער. היה שוערה של "נבחרת הפלא האוסטרית" בשנות ה-30.

## ביוגרפיה
פלאצר נולד באימפריה האוסטרו-הונגרית בשנת 1910 והחל את הקריירה ב-AC בריגיטנאואר עמה כמעט זכה באליפות בעונת 1927/28 לאחר וסיימו במקום השני. הוא עבר בשנת 1929 לקבוצה AC פלורידסדורפר ולאחר חמש שנים בה חתם באדמירה ואקר. פלאצר הגיעה עמה להצלחות כשבעונתו הטובה ביותר ב-1933/34 זכה בדאבל וסיים כסגן גביע מיטרופה לאחר הפסד בגמר לבולוניה האיטלקית. בשנים הבאות היה אלוף אוסטריה שלוש פעמים נוספות וסיים את הקריירה בה בשנת 1940.

לאחר הפרישה ניהל בית קפה בארדברג מאמצע שנות ה-30. פלאצר נפטר ב-13 בדצמבר 1959 בגיל 49 ונקבר בבית העלמין המרכזי בווינה. משנת 1993 נקרא רחוב על שמו בשם פלאצרגאסה שבעיר וינה.

### נבחרת אוסטריה
בתקופה ששיחק בפלורידסדורפר הוא משך את תשומת ליבו של מאמן "נבחרת הפלא האוסטרית", הוגו מייזל. בשנת 1931 ערך פלאצר את הופעת הבכורה בתיקו  2–2 נגד הונגריה בבודפשט, כאשר שוערה הראשון רודי הידן נפצע לקראת סיום המשחק. משחק זה היה במסגרת גביע מרכז אירופה של 1931–1932 בו גם זכתה אוסטריה בסיום הטורניר. פלאצר הגיעה עמה למקום הרביעי במונדיאל 1934 לאחר שאליו הגיעו כפייבוריטית לזכייה. בחצי הגמר נגד המארחת איטליה הפסידו 1–0 משער שנוי במחלוקת. במהלכו קפטן וכוכב האיטלקים, ג'וזפה מאצה, התנגש עם פלאצר ובכך מנע ממנו סיכוי לעצור את אנריקה גואיטה שכבש את השער. בכל ארבעת משחקי הנבחרת בטורניר פתח כשוער הראשון.

הופעתו האחרונה במדיה הייתה ב-24 באוקטובר 1937 נגד צ'כוסלובקיה, ולאחר האנשלוס זומן לשחק עבור גרמניה הנאצית בשני משחקים נגד הנבחרות בלגיה ואיטליה בשנת 1939.

## תארים
;אדמירה ואקר
*אליפות אוסטריה (4): 1934, 1936, 1937, 1939
*הגביע האוסטרי: 1934
;נבחרת אוסטריה
*מקום רביעי בגביע העולם: 1934
*גביע מרכז אירופה: 1931–1932

## קישורים חיצוניים

קטגוריה:כדורגלני נבחרת אוסטריה
קטגוריה:כדורגלנים אוסטרים
קטגוריה:כדורגלני נבחרת גרמניה
קטגוריה:כדורגלני מונדיאל 1934
קטגוריה:אוסטרים שנולדו ב-1910
קטגוריה:אוסטרים שנפטרו ב-1959
Tor2web

**Tor2web** היא תוכנה חופשית המאפשרת גישה לשירותים הנסתרים של Tor ללא צורך בדפדפן ייעודי.

התוכנה מבוססת קוד פתוח, נכתבה בשפת פייתון, ופותחה על ידי אהרון שוורץ (Aaron Swartz) ווירג'יל גריפית (Virgil Griffith) בשנת 2008.

שירותי Tor2web פועלים באמצעות שרתים המופעלים בהתנדבות על ידי קהילה פתוחה של אנשים וארגונים.

השימוש בתוכנה אינו אנונימי ולא מגן על המשתמשים חוץ מהעברת הנתונים באמצעות פרוטוקול HTTPS.

החל מגרסה 1.0, התוכנה ממומנת על ידי הקרן לטכנולוגיה פתוחה, ומתוחזקת על ידי מרכז הרמס לשקיפות וזכויות אדם דיגיטליות כחלק מפרויקט גלובליקס (GlobaLeaks).

## ראו גם
* דארקנט
* הרשת העמוקה
* Tor

## קישורים חיצוניים
* 

## הערות שוליים

קטגוריה:תוכנה חופשית
קטגוריה:אנונימיות
קטגוריה:תקשורת מחשבים
קטגוריה:אבטחת מחשבים
קטגוריה:אבטחת מידע
קטגוריה:Dark web
מאיר בר מאיר

**מאיר בר מאיר** הוא קצין צה"ל במילואים בדרגת תת-אלוף, אשר פיקד על חטיבת אגרוף הברזל.

## ביוגרפיה
עם גיוסו לצה"ל שובץ בר מאיר בחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שימש במגוון תפקידי מטה ופיקוד ובהם מפקד פלוגה. בעיצומה של מלחמת לבנון השנייה מונה למפקד גדוד 77 בחטיבה 7 (שהיה עסוק בפעילות בט"ש בעוטף עזה) ופיקד עליו עד שנת 2008. בשנים 2011–2012 פיקד על חטיבת אגרוף הברזל. ב-2013 מונה לשמש כראש מחלקת צי"ד בחטיבת התקשוב בזרוע היבשה.לאחר תפקיד זה פרש מצה"ל ושימש ראש תוכנית מערכות אוטונומיות במנהלת החדשנות של רפא"ל.

## הערות שוליים

קטגוריה:מפקדי חטיבת אגרוף הברזל
קטגוריה:מפקדי גדוד 77
קטגוריה:סגל רפאל
קטגוריה:מפקדי גדודים במלחמת לבנון השנייה
קטגוריה:ישראלים שנולדו במאה ה-20
גיזלה לגאט

**גיזלה לגאט** (בגרמנית: **Gisela Legath**; 1908 – 1973) הייתה בעלת חווה באבראו , מחוז בורגנלנד באוסטריה שהצילה בעזרת שני ילדיה **מרטין לגאט** ו**פרידה לגאט** את חייהם של שני יהודים הונגרים מהנאצים. במהלך מלחמת העולם השנייה היא סיפקה מחסה ברפת של החווה.

ג'יורגי קראוז (1922, סומבטהיי, הונגריה – 2000) היה  אסיר ביחידת עבודה גרמנית שצעדה מצפון הונגריה לגבול אוסטריה–הונגריה ואולץ לבנות את "החומה הדרומית" ליד הכפר אבראו, בבורגנלנד.

לאחר שנודע להם על צעדה הקרובה למחנה הריכוז מאוטהאוזן, החליטו קראוז וחברו קונדרה לברוח ליער כדי לחכות לרוסים המתקדמים לעבר אוסטריה. נרדפים על ידי החיילים הנאצים קראוז וקונדרה ברחו לכפר הסמוך אבראו. בדרכם לכפר פגשו שני הנמלטים את מרטין לגאט בן ה-14 ואחותו פרידה לגאט בת ה-13. אמם גיזלה לגאט ידעה שהיהודים לא יוכלו לשרוד ללא עזרתם. מודעת לסכנה הגדולה החליטה לספק להם מחסה.

קראוז וקונדרה נשארו בחוותה של לגאט עד בוא הצבא האדום ששחרר את הכפר.

גיזלה לגאט קיבלה את תואר הכבוד חסידת אומות העולם מטעם יד ושם בירושלים.

## קישורים חיצוניים
* 

## הערות שוליים

קטגוריה:אוסטריות חסידות אומות העולם
קטגוריה:הונגריות חסידות אומות העולם
קטגוריה:ילידות 1908
קטגוריה:אוסטרים שנולדו ב-1908
קטגוריה:נפטרות ב-1973
קטגוריה:נפטרים ב-1973
קטגוריה:מצילים בשואה: אוסטריה
קרל בלשן

**קרל אדוארד פרדיננד בלשן** (בגרמנית: **Carl Eduard Ferdinand Blechen** ; 29 ביולי 1798 – 23 ביולי 1840) היה צייר נוף גרמני ופרופסור באקדמיה לאמנויות, ברלין. סגנונו הייחודי אופייני לאידיאלים הרומנטיים של יופי טבעי.

## ביוגרפיה
אביו היה פקיד מיסים זוטר מרגנסבורג. הוריו לא יכלו להרשות לעצמם לשלם עבור השכלה אמנותית ולכן הוא היה פקיד בנק ועסק במקצוע זה עד 1822, אז התעניינותו ההולכת וגוברת באמנות הובילה אותו לאקדמיה בברלין.

לאחר נסיעה קצרה בדרזדן ובשווייץ הסקסונית, חזר לברלין וקיבל תפקיד של מעצב בתיאטרון המלכותי באלכסנדרפלאץ. אבל מאוחר יותר באותה שנה הוא פוטר מהתיאטרון בגלל סכסוך מתמשך עם הזמרת הנרייט סונטאג.

הוא התחתן בשנת 1824 והיה חבר באגודת האמנים בברלין בשנת 1827.

לאחר מכן, הוא ניסה לפרנס את עצמו כאמן עצמאי. בשנת 1828 הוא ערך מסע לימודי לים הבלטי, ואחריו נסיעה לאיטליה שהפיקה מאות רישומים שעובדו אחר כך בסטודיו שלו בברלין. הוא התרשם עמוקות מהנופים שם ושינה את כל אופן הציור שלו כדי לשקף את מה שראה.

## שנים אחרונות
בשנת 1831, על פי המלצתו של קארל פרידריך שינקל, הוא מונה לפרופסור לציור נוף באקדמיה בברלין. למרות מינוי זה, המלך פרידריך ויליאם השלישי הזמין את בלשן לצייר את פנים בית הדקלים ליד פוטסדאם, סצנה פנימית ולא נוף חיצוני.

בשנת 1835 הוא הפך לחבר מלא באקדמיה ויצא למסע לימודים לפריז ואז הופיעו הסימפטומים הראשונים למחלת הנפש שלו.

מצבו התדרדר והוא סבל מהתקפי דיכאון קשים שאילצו אותו לצאת לחופשה מהאקדמיה בשנת 1836. בשנה שלאחר מכן הוא נאלץ להתאשפז בבית חולים. הוא הצליח לעשות טיול אחרון לדרזדן, שם יצר את הציורים האחרונים שלו.

הוא נפטר כעבור ארבע שנים, במצב של מחלת נפש מוחלטת. הוא נקבר בבית העלמין אך המיקום המדויק לא ידוע. הוא מונצח בלוחית על קיר בית העלמין.

## הנצחה
רחוב, פארק ובית ספר יסודי בקוטבוס נקראו על שמו. בשנת 2008 הפך מבנה בית הספר לחלק ממרכז קניות מרכזי.

מרבית עבודותיו נמצאות באוספים פרטיים. הוא היה אחד הציירים האירופאים הראשונים שייצג את התיעוש המוקדם כחלק מנופיו.

## גלריה

File:Carl Blechen (zugeschr.) - Landschaft mit Eremit (ca.1822).jpg

File:Carl Blechen 003.jpg

File:1833 Blechen Palmenhaus Pfaueninsel anagoria.JPG

File:Carl Blechen - Bathers in Terni Park - WGA2257.jpg

File:1830 Blechen Walzwerk Neustadt-Eberswalde anagoria.JPG

File:Carl Blechen - Stormy Weather over the Roman Campagna - WGA2241.jpg

File:Carl Blechen - Waldweg bei Spandau - Google Art Project.jpg

File:Carl Blechen - View of Rooftops and Gardens - WGA2255.jpg


## קישורים חיצוניים
 

## הערות שוליים

קטגוריה:ציירים גרמנים
קטגוריה:גרמנים שנולדו ב-1798
קטגוריה:גרמנים שנפטרו ב-1840
2020 בנפאל

אירועים בשנת **[[2020]] ב[[נפאל]]**.

## בעלי תפקידים
* נשיא: בידהיה דווי בהנדארי
* סגן נשיא: Nanda Kishor Pun
* ראש הממשלה: חדגה פרסאד אולי
* שופט ראשי: כולנדרה שומשר רנה 
* יו"ר בית הנבחרים: אגני סאפקוטה 
* יו"ר האספה הלאומית: גאנש פרסאד טימילסינה 

## אירועים
* 23 בינואר – בחירות חלקיות להאספה הלאומית (18 מקומות)
* 24 בינואר – מקרה ראשון של קורונה במדינה.
* 5 בפברואר – הרשות למלחמה בשחיתות שלטונית החלה בחקירה נגד 175 אנשים לרבות 3 שרים לשעבר.
* 24 במרץ – הכרזה על מצב חרום וסגר במדינה.
* 16 במאי – מקרה ראשון של מוות מקורונה במדינה.
* 18 במאי – הממשלה אישרה מפה חדשה של המדינה תוך הוספת 335 קמ"ר בצפון-מערב.
* 18 במאי – בעקבות הגשמים הזים נהרגו 132 אזרחים ו-53 נעדרים.
* 20 בדצמבר – לאור החלטת יו"ר בית הנבחרים להתחיל בהליך הצבעת אי-אמון ראש הממשלה מפזר אותו. תחילת מהומות ברחבי המדינה.
* 31 בדצמבר – מספר המאומתים מנגיף קורונה הגיע ל-260,593 מהם 1,856 נפטרו.

## אנשים שנפטרו
* 21 בספטמבר - אנג ריטה (נולד ב-1948), מטפס הרים, שהעפיל עשרים ושתיים פעמים לפסגת האוורסט, מתוכן עשר פעמים ללא מכלי חמצן.

## קישורים חיצוניים

## הערות שוליים

נפאל
2020
נפאל
תפסיר אל-מאתורידי

**תפסיר אל-מאתורידי** (בערבית: **تفسير الماتريدي**) הידוע גם כ**תאווילאת אל-קוראן** (בערבית: **تأويلات القرآن**) וגם כ**תאווילאת אהל אל-סונה** (בערבית: **تأويلات أهل السنة**) הוא אחד מספרי התפסיר הקלאסיים באסלאם, אשר נכתב על ידי האימאם הפרסי מהאסכולה החנפית אבו מנצור אל-מאתורידי.

## ראו גם
* תפסיר א-טברי
*תפסיר אל-ג'לאלין
*עולום אל-תפסיר

קטגוריה:ספרים בערבית
קטגוריה:אסלאם
יוזף בלוך (צייר)

**יוזף בלוק** ( בגרמנית: **Josef Block**; 27 בנובמבר 1863 – 20 בדצמבר 1943) היה צייר יהודי-גרמני, חבר הזצסיון הברלינאי.

## קורות חייו וקריירה
בלוך נולד בבורנשטדט בשלזיה הפרוסית. הוא למד באקדמיה לאמנות בברסלב (ורוצלב), שם נוצרה ידידותו עם המחזאי הגרמני גרהרט האופטמן. הוא המשיך את לימודיו באקדמיה לאמנות יפה במינכן. בסטודיו של המורה שלו פרופסור ברונו פיגלהיין, בלוך היה מעורב בציור הפנורמה הירושלמית של פיגלהיין.

ב־29 בפברואר 1892 הוקמה אגודת האמנים החזותיים במינכן באולפן שלו בטרזינשטראסה במינכן, מה שהפך לבסיס לזצסיון במינכן – תנועה של אמנים שחשבו שהאמנות אינה מספיק מודרנית ופתוחה. האירוע התרחש לקראת התערוכה הקולומביאנית העולמית 1893 בשיקגו, שם זכה בלוק במדליה על ציורו 'דמדומים'.

בשנת 1895 התחתן בלוק עם אלזה אופנהיים, בתו של הבנקאי ויועץ המסחר הוגו אוטו אופנהיים וצאצא של הבנקאי יוזף מנדלסון.

לאחר שגר במינכן עד 1896 עבר לברלין. הוא המשיך לצייר נושאים היסטוריים ותנ"כים, ציורי ז'אנר ריאליסטיים, דיוקנאות וטבע דומם, ומכר ציורים בגרמניה ובארצות הברית.

תערוכות נוספות כולל תערוכת האמנות הגדולה בברלין וגלריית פאול קסירר. בלוך היה גם מייסד שותף של הזצסיון הברלינאי, תנועה הדומה לזצסיון במינכן. חברים אחרים בזצסיון הברלינאי כוללים את לוביס קורינת, מקס ליברמן ואדוורד מונק. בלוק אהב לטייל והיה צלם חובב.

בלוק נרדף על ידי הנאצים בשנת 1933, בגלל מוצאו היהודי, ונאלץ למכור ציורים מהאוסף שלו. דירתו ברחוב דרפלינגר 16 בברלין נתפסה על ידי Generalbauinspektor בפיקודו של אלברט שפר.

בלוק נפטר בברלין בשנת 1943.

## גלריה

File:Josef Block - Der verlorene Sohn 1890.jpg
File:Josef Block - Die Brotsuppe 1890.jpg
File:Glaspalast München 1891 082b.jpg
File:Glaspalast München 1891 082b.jpg


## קישורים חיצוניים

## הערות שוליים

קטגוריה:ציירים יהודים גרמנים
קטגוריה:יהודים חברי הזצסיון הברלינאי
קטגוריה:גרמנים שנולדו ב-1863
קטגוריה:גרמנים שנפטרו ב-1943
הרעב הגדול של הר לבנון

**הרעב הגדול של הר הלבנון** (בערבית: **مجاعة لبنان**; בטורקית: **Dağı'nın Büyük Kıtlığı**) היה תקופה של רעב המוני במהלך מלחמת העולם הראשונה, בין השנים 1915–1918, שגרמה למותם של כ־200,000 בני-אדם, באזור הר הלבנון, שהיה באותה תקופה תחת שליטת האימפריה העות'מאנית.

הרעב נוצר כתוצאה משילוב גורמים שונים ובניהם אסונות טבע וגורמים כלכליים בעקבות מלחמת העולם הראשונה. כוחות בעלות הברית הטילו מצור על מזרח הים התיכון, כפי שעשו עם האימפריה הגרמנית באירופה, כדי לחנוק את כלכלתם. המצור פגע קשות בכלכלה הלבנונית ויצר אבטלה בשיעור גבוה במדינה, מכיוון שכלכלתה הייתה מבוססת במידה רבה על גידול משי לשווקים האירופאים. המצב הוחמר אף יותר כאשר ג'מאל פאשה, מפקד הארמייה הרביעית של האימפריה העות'מאנית, מנע כניסה של יבולים מסוריה השכנה לתוך הר לבנון, והצבא העות'מאני תעדף את המזון שהיה לו לטובת אנשי הצבא. בנוסף לזאת, שנת 1915 הייתה שנה שחונה בגשמים, ומכת ארבה קשה תקפה את כל אזור הלבנט.
ממוזער|מיצג "עץ הזכרון" בביירות, אנדרטה לנספי הרעב

היסטוריונים שונים מעריכים, כי בסביבות 200,000 בני אדם גוועו ברעב, בזמן שאוכלוסיית הר לבנון נאמדה אז בכ-400,000 איש. הרעב בהר לבנון גרם לשיעור ההרוגים הגבוה ביותר מקרב אוכלוסייה אזרחית במהלך מלחמת העולם הראשונה. גופות נערמו ברחובות, וגם דווח כי אנשים ניזונו מחיות רחוב מחוסר ברירה, ואף יש עדויות לקניבליזם.

ב-2018 הוקם בביירות מיצג "עץ הזכרון", כאנדרטה לנספי הרעב. המיצב נוצר בידי האומן יאזן חלוואני.

## קישורים חיצוניים
* 
* 

* 
* 

## הערות שוליים

קטגוריה:רעב המוני
קטגוריה:הזירה המזרח תיכונית במלחמת העולם הראשונה
קטגוריה:לבנון: היסטוריה
קטגוריה:פשעי מלחמה במלחמת העולם הראשונה
קטגוריה:פשעי מלחמה של טורקיה
משפחת קאזיס

**משפחת קאזיס** (גם קזיס, קסס, בקסטיליאנית: Kazis) היא משפחה יהודית-ספרדית, שהצמיחה מתוכה רבנים, סופרים, סוחרים גדולים ואישי ציבור רבים.

## אטימולוגיה
שם המשפחה קשור לעיירה קאסס (Caces, Oviedo) הסמוכה לאוביידו, ספרד. יש טענה שהשם קשור לעיירה קסיס הסמוכה למרסיי.

הכינוי קזיס בערבית מתייחס לכהן דת לא מוסלמי ובצפון אפריקה התייחס בייחוד לראש קהילה יהודי. השם קאזיס מופיע כשם משפחה יהודי בירושלים בסוף המאה ה-18.

## היסטוריה
לפי המחקר היגרו בני המשפחה בסוף המאה ה-14 מצפון ספרד או דרום צרפת אל איטליה ומשם ליוון, טורקיה וצפון אפריקה.
בני המשפחה פעלו בעיקר בחלק האירופי של האימפריה העות'מאנית ויצרו קשרים חברתיים, כלכליים וקשרי נישואין עם המשפחות היהודיות העשירות של סלוניקי ואיסטנבול.

## קישורים חיצוניים
* 

## הערות שוליים

קאזיס
קנמה

**קנמה** (באנגלית: **Kenema**) היא עיר במחוז המזרחי , סיירה לאון.

## גאוגרפיה
העיר ממוקמת כ-235 ק"מ מבירת סיירה לאון, פריטאון. בנוסף, העיר נמצאת ליד הנהר מואה , ובאזור העיר נמצא הפארק הלאומי של יערות הגשם של גולה .

## אקלים
הטמפרטורה הממוצעת היא 22 מעלות צלזיוס. החודש הכי חם הוא פברואר (24 מעלות צלזיוס), והחודש הקר ביותר הוא אוגוסט (20 מעלות צלזיוס). כמות המשקעים הממוצעת היא 3,025 מילימטרים בשנה. חודש ספטמבר הוא החודש הגשום ביותר (321 מ"מ גשם), וחודש ינואר הוא החודש היבש ביותר (5 מ"מ גשם).

## ממשל
העיר קנמה היא אחת משש העיריות של סיירה לאון והיא מנוהלת באמצעות צורת ממשל של מועצת העיר, שבראשה עומד ראש עיר, שהסמכות הביצועית נתונה לו. ראש העיר אחראי על הניהול הכללי של העיר. ראש העיר נבחר ישירות על ידי תושבי קנמה בבחירות מוניציפליות המתקיימות אחת לארבע שנים. ראש העיר הנוכחי של קנמה הוא ג'וזף סמבה קיפאלה, חבר במפלגת העם של סיירה לאון (SLPP), שניצח בבחירות לראשות עיריית קנמה ב-2012 עם 74.99%, והביס את יריבו העיקרי, אישמעיל סיסאי מה-APC, שזכה ב-19.36%. קנמה היא מעוז פוליטי של מפלגת SLPP, מפלגת האופוזיציה העיקרית בסיירה לאון.

בבחירות לנשיאות, קנמה הצביע למפלגת העם של סיירה לאון ברוב מכריע של למעלה מ-70%.

## דמוגרפיה

קנמה היא העיר השלישית בגודלה בסיירה לאון. אחת הערים המגוונות ביותר מבחינה אתנית בסיירה לאון. העיר היא ביתם של כל הקבוצות האתניות במדינה, אם כי אנשי מנדה מהווים את הקבוצה האתנית הגדולה ביותר.

## תנועה ותחבורה
העיר נמצאת ליד כביש בו–קנמה. בנוסף, באזור העיר נמצא שדה התעופה קנמה .

## חינוך
כמו בשאר סיירה לאון, לקנמה יש מערכת חינוך עם שש שנות בית ספר יסודי (כיתה 1-6), ושש שנות בית ספר תיכון (טופס 6-12); בתי ספר תיכוניים מחולקים עוד יותר לחטיבת ביניים (טופס 1-3) ולתיכון (טופס 4–6). בתי ספר יסודיים מתחילים בדרך כלל מגיל 6 עד 12, ובתי ספר תיכוניים מתחילים בדרך כלל מגיל 13 עד 18. החינוך היסודי הוא חינמי וחובה בבתי ספר ציבוריים בחסות הממשלה. בתי ספר בולטים בקנמה כוללים את בית הספר התיכון ממשלתי קנמה (GSSK), בית הספר התיכון השילוש הקדוש, בית הספר התיכון אחמדיה, בית הספר התיכון הקדוש, בית הספר התיכון האיסלאמי, ובית הספר הבינלאומי הקמבוי הלבנוני.

האוניברסיטה הטכנית המזרחית (ETU) הממוקמת בכביש קומבמה הראשי היא מוסד הלימוד הגבוה ביותר בעיר, המציע תעודות וקורסי תואר.

## בריאות
קנמה ובו הם אזורים אנדמיים לקדחת דימומית טרופית מדבקת ביותר המכונה קדחת לאסה. בית החולים הממשלתי של קנמה הוא המרכז של מאמץ בינלאומי להילחם במחלה בתמיכת ארגון הבריאות העולמי (WHO) ו-UNAMSIL. מעבדות חדשות לשיפור האבחון המהיר מותקנות בבית החולים, שמקבל בין 250 ל-500 מקרים חשודים בשנה.

בשנת 2020, ארגון הבריאות העולמי השיג מענק של 500,000 אירו מהחברה הגרמנית לשיתוף פעולה בינלאומי להגדלת יכולת הבדיקות של COVID-19 בסיירה לאון, שכבר התקיימה בבית החולים הממשלתי בקנמה. התגובה ל-COVID-19 בבית החולים היא מאתגרת, בגלל מחסור בציוד מגן לעובדים ובשל שביתות עבודה של עובדי בית החולים שלא קיבלו משכורת.

## ספורט
כמו בשאר המדינה, כדורגל הוא ללא ספק הספורט הפופולרי ביותר בקנמה. מועדון הכדורגל הפופולרי ביותר בעיר הוא קמבואי איגלס שמשחק בליגת העל הלאומית של סיירה לאון, ליגת הכדורגל הבכירה במדינה.

## קישורים חיצוניים

* 

## הערות שוליים

קטגוריה:סיירה לאון: ערים
מאקני

**מאקני** (באנגלית: **Makeni**) היא עיר במחוז הצפוני , סיירה לאון. באזור העיר, נמצא אוניברסיטת מאקני .

## גאוגרפיה
העיר ממוקמת כ-138 ק"מ מבירת סיירה לאון, פריטאון.

## אקלים
הטמפרטורה הממוצעת היא 21 מעלות צלזיוס. החודש הכי חם הוא מרץ (24 מעלות צלזיוס), והחודש הקר ביותר הוא ספטמבר (18 מעלות צלזיוס). כמות המשקעים הממוצעת היא 3,039 מילימטרים בשנה. חודש ספטמבר הוא החודש הגשום ביותר (569 מ"מ גשם), וחודש פברואר הוא החודש היבש ביותר (1 מ"מ גשם).

## תנועה ותחבורה
העיר נמצאת ליד כביש לונסאר –מאקני.

## קישורים חיצוניים

* 

## הערות שוליים

קטגוריה:סיירה לאון: ערים
קואידו

**קואידו** (באנגלית: **Koidu**; ידועה גם בשם Sefadu – ספאדו) היא עיר במחוז המזרחי , סיירה לאון.

## גאוגרפיה
העיר ממוקמת כ-250 ק"מ מבירת סיירה לאון, פריטאון, וכ-38 ק"מ מגבול גינאה – סיירה לאון .

## אקלים
הטמפרטורה הממוצעת היא 20 מעלות צלזיוס. החודש הכי חם הוא מרץ (23 מעלות צלזיוס), והחודש הקר ביותר הוא אוגוסט (17 מעלות צלזיוס). כמות המשקעים הממוצעת היא 2,503 מילימטרים בשנה. חודש ספטמבר הוא החודש הגשום ביותר (444 מ"מ גשם), וחודש ינואר הוא החודש היבש ביותר (2 מ"מ גשם).

## קישורים חיצוניים

* 

## הערות שוליים

קטגוריה:סיירה לאון: ערים